b'\n_START_ARTICLE_\nGuerres Habsburg-Otomanes\n_START_SECTION_\nOr\xc3\xadgens\n_START_PARAGRAPH_\nEls or\xc3\xadgens de la guerra s\xc3\xb3n poc clars per\xc3\xb2 el fet \xc3\xa9s que, si b\xc3\xa9 els Habsburg van ser ocasionalment reis d\'Hongria i des del segle XV emperadors del Sacre Imperi Romanogerm\xc3\xa0nic, les guerres entre hongaresos i otomans fan refer\xc3\xa8ncia tamb\xc3\xa9 a altres dinasties. Naturalment, les guerres otomanes a Europa oriental van atraure l\'ajuda d\'Occident, que veia l\'avan\xc3\xa7 del potent estat isl\xc3\xa0mic com una amena\xc3\xa7a per a la Cristiandat. Les croades de Nic\xc3\xb2polis i de Varna representar les temptatives m\xc3\xa9s determinants per frenar l\'avan\xc3\xa7 turc a Europa central i els Balcans._NEWLINE_Durant un cert per\xc3\xadode, els otomans van intentar v\xc3\xa8ncer la resist\xc3\xa8ncia als Balcans, com la de Vlad \xc5\xa2epe\xc5\x9f. No obstant aix\xc3\xb2, la derrota d\'aquests i d\'altres estats vassalls van aplanar el cam\xc3\xad de la invasi\xc3\xb3 otomana a Europa central. El Regne d\'Hongria en aquest punt havia arribat a fer frontera amb l\'Imperi Otom\xc3\xa0 i els seus estats vassalls._NEWLINE_Despr\xc3\xa9s de la Batalla de Moh\xc3\xa1cs, el rei Llu\xc3\xads II d\'Hongria i I de Boh\xc3\xa8mia moria i la seva v\xc3\xaddua, Maria d\'Habsburg, va fugir per refugiar amb el seu germ\xc3\xa0, l\'arxiduc Ferran d\'\xc3\x80ustria. Les reivindicacions al tron d\'Hongria fetes per Ferran van venir posteriorment refor\xc3\xa7ades pel fet d\'haver-se casat amb Anna, germana del rei Llu\xc3\xads II, \xc3\xbanic membre de la fam\xc3\xadlia reial del ja desaparegut regne. Com a conseq\xc3\xbc\xc3\xa8ncia Ferran va ser elegit rei de Boh\xc3\xa8mia a la Dieta de Bratislava. A Hongria va ser elegit rei per una Dieta rival el desembre del 1526, davant de l\'altre rei coronat, Joan Szapolyai, romanent Hongria aix\xc3\xad dividida entre Ferran, Szapolyai, i l\'Imperi Otom\xc3\xa0.\n_START_SECTION_\nL\'avan\xc3\xa7 austr\xc3\xadac\n_START_PARAGRAPH_\nEl 1527 Ferran va atacar Hongria, un estat durament debilitat pels conflictes civils, amb la intenci\xc3\xb3 d\'expulsar Joan Szapolyai i refor\xc3\xa7ar aix\xc3\xad la seva autoritat. Joan no va aconseguir evitar la candidatura de Ferran que va conquistar Buda i altres assentaments clau al llarg de la costa del Danubi. Malgrat tot el que va passar, el sult\xc3\xa0 otom\xc3\xa0 va ser lent a reaccionar i nom\xc3\xa9s va acudir a ajudar quan, el 10 de maig de 1529, va enviar un imponent ex\xc3\xa8rcit que comptava amb m\xc3\xa9s de 100.000 homes.\n_START_SECTION_\nLa petita guerra\n_START_PARAGRAPH_\nDespr\xc3\xa9s de la derrota de Viena, el sult\xc3\xa0 otom\xc3\xa0 va haver de desviar la seva atenci\xc3\xb3 cap a una altra part dels seus immensos dominis. Traient profit d\'aquesta abs\xc3\xa8ncia, l\'arxiduc Ferran va llan\xc3\xa7ar una ofensiva el 1530, durant la qual es va reconquerir la ciutat d\'Esztergom a m\xc3\xa9s d\'altres fortaleses. L\'assalt a Buda va ser nom\xc3\xa9s obstaculitzat per la pres\xc3\xa8ncia dels soldats otomans._NEWLINE_Tal com va passar a la precedent ofensiva austr\xc3\xadaca, el retorn dels otomans va for\xc3\xa7ar novament als Habsburg d\'\xc3\x80ustria a retornar a una posici\xc3\xb3 defensiva. El 1532 Solim\xc3\xa0 va enviar un enorme ex\xc3\xa8rcit per capturar Viena. No obstant aix\xc3\xb2, l\'ex\xc3\xa8rcit va prendre un trajecte diferent cap a K\xc5\x91szeg. Despr\xc3\xa9s d\'una heroica defensa per part d\'una for\xc3\xa7a austr\xc3\xadaca composta per nom\xc3\xa9s 700 soldats, els defensors van acceptar una rendici\xc3\xb3 honrosa de la fortalesa a canvi de la seva salvaci\xc3\xb3. Despr\xc3\xa9s d\'aquest atac, el sult\xc3\xa0 es va retirar content del seu \xc3\xa8xit, la qual cosa reconeixia, a la pr\xc3\xa0ctica, les limitades conquestes austr\xc3\xadaques a Hongria, mentre que al mateix temps va for\xc3\xa7ar Ferran a recon\xc3\xa8ixer Joan Szapolyai com a rei d\'Hongria._NEWLINE_Mentre la pau entre els austr\xc3\xadacs i els otomans va durar nou anys, Joan I d\'Hongria i Ferran van trobar convenient seguir lluitant al llarg de les seves respectives fronteres. El 1537 Ferran va trencar el tractat de pau enviant als seus generals m\xc3\xa9s h\xc3\xa0bils al desastr\xc3\xb3s setge d\'Osijek que finalment va resultar un triomf per als otomans._NEWLINE_El 1540 la mort de Joan I d\'Hongria va portar \xc3\x80ustria a avan\xc3\xa7ar novament cap a Buda. Per\xc3\xb2, de nou, l\'ex\xc3\xa8rcit austr\xc3\xadac va ser aniquilat per Solim\xc3\xa0: el m\xc3\xa9s anci\xc3\xa0 general austr\xc3\xadac, Rogendorf, va demostrar la seva incompet\xc3\xa8ncia. Solim\xc3\xa0 va massacrar a la resta de tropes austr\xc3\xadaques i va procedir a aniquilar de facto Hongria._NEWLINE_El 1551, quan va ser imposat un tractat de pau, l\'Hongria habsb\xc3\xbarguica havia estat redu\xc3\xafda a una terra de frontera. Tanmateix, a Eger els austr\xc3\xadacs van obtenir una sorprenent vict\xc3\xb2ria, en part gr\xc3\xa0cies als esfor\xc3\xa7os dels civils presents._NEWLINE_La petita guerra va contemplar oportunitats desaprofitades per ambd\xc3\xb3s costats; les temptatives dels austr\xc3\xadacs d\'incrementar la seva influ\xc3\xa8ncia a Hongria van ser fallides, aix\xc3\xad com els intents otomans d\'assaltar Viena. No obstant aix\xc3\xb2, no hi havia esperances per a un statu quo, ja que l\'Imperi Otom\xc3\xa0 era un adversari massa poder\xc3\xb3s i perill\xc3\xb3s. En els seg\xc3\xbcents 100 anys, els austr\xc3\xadacs van haver romandre a la defensiva. Costoses batalles com les de Buda i Osijek van ser evitades. En qualsevol cas els interessos dels Habsburg es van dividir entre la lluita contra l\'avan\xc3\xa7 isl\xc3\xa0mic a Europa, els intents d\'evitar la progressiva descentralitzaci\xc3\xb3 de l\'autoritat imperial a Alemanya i les ambicions d\'Espanya al Nord d\'\xc3\x80frica, en els Pa\xc3\xafsos Baixos i en la seva lluita contra Fran\xc3\xa7a. Els otomans, per la seva banda, no van poder expandir el seu poder tal com ho havien fet en temps passats.\n_START_SECTION_\n1480-1520\n_START_PARAGRAPH_\nL\'imperi Otom\xc3\xa0 havia comen\xc3\xa7at r\xc3\xa0pidament a despla\xc3\xa7ar els seus oponents cristians al mar. Al segle XIV els otomans tenien tan sols una petita armada. Al segle XV centenars de vaixells van prendre part en la conquesta de Constantinoble i van comen\xc3\xa7ar a desafiar el poder naval de les rep\xc3\xbabliques de Ven\xc3\xa8cia i G\xc3\xa8nova. El 1480, els otomans intentaren sense \xc3\xa8xit assetjar l\'illa de Rodes, pla\xc3\xa7a forta de l\'Orde de Sant Joan de Jerusalem. Quan els otomans van tornar el 1522, van aconseguir finalment, despr\xc3\xa9s d\'un setge de 6 mesos, conquerir l\'illa, amb la qual cosa els cristians van perdre una important base naval.\n_START_SECTION_\nGuerra dels Tretze Anys (1593-1606)\n_START_PARAGRAPH_\nDespr\xc3\xa9s de la mort de Solim\xc3\xa0 el 1566, Selim II plantejava una amena\xc3\xa7a menor per a Europa. Tot i que Xipre, finalment, va ser capturada, els otomans no van aconseguir enviar els Habsburg al mar (vegeu m\xc3\xa9s amunt la part dedicada a la Batalla de Lepant). Selim va morir no gaire despr\xc3\xa9s, i va deixar les regnes de l\'Imperi al seu fill Murat III. Totalment hedonista i faldiller, Murat passava m\xc3\xa9s temps en el seu harem que al capdavant de la guerra. Sota aquestes circumst\xc3\xa0ncies de deteriorament, l\'Imperi es trobava en guerra amb els austr\xc3\xadacs una vegada m\xc3\xa9s. En les primeres etapes de la guerra, la situaci\xc3\xb3 militar dels otomans empitjor\xc3\xa0, ja que els principats de Valaquia, Mold\xc3\xa0via i Transsilv\xc3\xa0nia tenien tots nous dirigents que havien renunciat al seu vassallatge envers els otomans. A la batalla de Sisak, es va enviar un grup de ghazis per atacar les insubordinades terres de Cro\xc3\xa0cia, per\xc3\xb2 van ser totalment derrotats per les bregades tropes imperials, expertes en la dura lluita als Pa\xc3\xafsos Baixos. En resposta a aquesta derrota, el Gran Visir llan\xc3\xa7\xc3\xa0 un gran ex\xc3\xa8rcit de 13.000 gen\xc3\xadssers a m\xc3\xa9s de nombrosos reclutes europeus, contra els cristians. Quan els gen\xc3\xadssers es van rebel\xc2\xb7lar contra les demandes del Visir en relaci\xc3\xb3 a una campanya d\'hivern, els otomans no havien capturat gaire cosa m\xc3\xa9s que Veszpr\xc3\xa9m._NEWLINE_L\'any 1594 contempl\xc3\xa0 una resposta otomana m\xc3\xa9s fruct\xc3\xadfera. El Gran Visir Koca Sinan Pasha va organitzar un ex\xc3\xa8rcit encara m\xc3\xa9s gran. Davant d\'aquesta amena\xc3\xa7a, els austr\xc3\xadacs van abandonar el setge de Gran, una fortalesa que havia caigut durant el regnat de Suleiman i despr\xc3\xa9s va perdre Raab. Per als austr\xc3\xadacs, el seu \xc3\xbanic consol aquell any es va produir quan la fortalesa de Kom\xc3\xa1rno va resistir prou contra les forces del Visir fins que aquest es va retirar per causa de l\'hivern._NEWLINE_Malgrat l\'\xc3\xa8xit d\'anys anteriors, la situaci\xc3\xb3 va empitjorar per als otomans de nou en 1595. Una coalici\xc3\xb3 cristiana d\'antics estats vassalls, juntament amb tropes austr\xc3\xadaques, recaptur\xc3\xa0 Gran i va marxar cap al sud pel Danubi. Miquel el Valent, voivoda de Val\xc3\xa0quia va iniciar una campanya contra els turcs (1594-1595), en la qual va conquerir diversos castells prop del baix Danubi, incloent-hi Giurgiu, Br\xc4\x83ila, H\xc3\xa2r\xc5\x9fova i Silistra, mentre que els seus aliats de Mold\xc3\xa0via va derrotar els turcs a Ia\xc5\x9fi i altres parts del Mold\xc3\xa0via.. Miquel va continuar els seus profunds atacs dins de l\'Imperi Otom\xc3\xa0, i va prendre les fortaleses de Nikopol, Ribnic, i Kilia, i fins i tot va arribar fins a Adrian\xc3\xb2polis. En un moment donat, va arribar amb les seves forces a Edirne, l\'antiga capital otomana: cap ex\xc3\xa8rcit cristi\xc3\xa0 no havia posat un peu a la regi\xc3\xb3 des del temps en qu\xc3\xa8 l\'Imperi Bizant\xc3\xad estava regit pels Pale\xc3\xb2legs._NEWLINE_Despr\xc3\xa9s de la derrota de l\'ex\xc3\xa8rcit otom\xc3\xa0 a Val\xc3\xa0quia (vegeu Batalla de C\xc4\x83lug\xc4\x83reni) i la s\xc3\xa8rie d\'enfrontaments sense \xc3\xa8xit amb els Habsburg (que va culminar en el setge devastador i la caiguda de la pla\xc3\xa7a otomana d\'Esztergom), alarmat per l\'\xc3\xa8xit i la proximitat de l\'amena\xc3\xa7a, el nou sult\xc3\xa0 Mehmet III va estrangular els seus 19 germans per aconseguir el poder i personalment va marxar amb el seu ex\xc3\xa8rcit cap al nord-oest d\'Hongria, per fer front als moviments dels seus enemics. El 1596 Eger va caure davant els otomans. En la decisiva Batalla de Mez\xc3\xb6keresztes, una lenta resposta d\'\xc3\x80ustria va comportar una inesperada vict\xc3\xb2ria per als otomans. Tanmateix, la inexperi\xc3\xa8ncia de Mehmet III en el govern es va palesar quan no sols no va premiar els gen\xc3\xadssers pels seus esfor\xc3\xa7os en la batalla, sin\xc3\xb3 que els va castigar per no lluitar prou, i per tant els va incitar a una rebel\xc2\xb7li\xc3\xb3._NEWLINE_Keresztes va ser un bany de sang dels ex\xc3\xa8rcits cristians - per tant, \xc3\xa9s sorprenent observar que els austr\xc3\xadacs va renovar la guerra contra els seus enemics en l\'estiu de 1597 amb una unitat cap al sud, i van prendre P\xc3\xa1pa, Tata, Raab (Gy\xc5\x91r) i Veszpr\xc3\xa9m._NEWLINE_M\xc3\xa9s vict\xc3\xb2ries Els Habsburg aconseguiren m\xc3\xa9s vict\xc3\xb2ries quan una for\xc3\xa7a de socors turc va ser derrotada a Grosswardein (Nagyv\xc3\xa1rad). Enfurits per aquestes derrotes, els turcs van respondre d\'una manera m\xc3\xa9s en\xc3\xa8rgica, i aix\xc3\xad l\'any 1605, despr\xc3\xa9s de durs esfor\xc3\xa7os per ambdues parts, nom\xc3\xa9s Raab va quedar en mans dels austr\xc3\xadacs. En aquest any, un pr\xc3\xadncep vassall pro-turc va ser elegit l\xc3\xadder de Transsilv\xc3\xa0nia pels nobles hongaresos i la guerra va arribar a una conclusi\xc3\xb3 amb la Pau de Zsitvatorok.\n_START_SECTION_\nConquesta de Creta\n_START_PARAGRAPH_\nL\'Orde de Sant Joan de Jerusalem, encoratjada per la disminuci\xc3\xb3 del poder ofensiu turc, van comen\xc3\xa7ar a atacar els vaixells turcs a la Mediterr\xc3\xa0nia. Els turcs van respondre assetjant Candia a Creta el 1648. Els venecians es van quedar sols per defensar la seva \xc3\xbaltima gran illa de l\'Egeu, donat que \xc3\x80ustria encara s\'estava recuperant de la devastaci\xc3\xb3 de la Guerra dels Trenta Anys i Espanya romangu\xc3\xa9 desafiant contra els francesos._NEWLINE_Des del segle\xc2\xa0xvi, la Rep\xc3\xbablica de Ven\xc3\xa8cia disposava d\'una flota molt potent, i havia derrotat els turcs en els seus intents de prendre l\'illa. Mentre els venecians tinguessin la supremacia naval, els otomans no podien fer molt en la terra de Creta, i el bloqueig establert per la ciutat-estat italiana en els Dardanels era m\xc3\xa9s que una greu humiliaci\xc3\xb3. Al cap de 10 anys, els espanyols havien signat un tractat de pau amb els francesos, el 1659 i la guerra amb \xc3\x80ustria es va reprendre en l\'\xc3\xbaltima d\xc3\xa8cada de 1660. Amb la guerra a marxa lenta i els austr\xc3\xadacs, espanyols i venecians que prenien la iniciativa, el Gran Visir va prendre el poder en el nom del sult\xc3\xa0 i va portar a terme un esfor\xc3\xa7 molt m\xc3\xa9s rigor\xc3\xb3s. Tot i ser derrotats pels austr\xc3\xadacs, els otomans van poder concloure una pau favorable el 1664 i els venecians van ser derrotats finalment al mar, la qual cosa va posar fi al vergony\xc3\xb3s bloqueig vergony\xc3\xb3s en els Dardanels, tan a prop de la capital otomana. L\'illa va caure despr\xc3\xa9s de molts anys de setge, gr\xc3\xa0cies als h\xc3\xa0bils recursos del gran visir, la seva organitzaci\xc3\xb3 d\'un ex\xc3\xa8rcit mal endre\xc3\xa7at durant molts anys i els atacs francesos contra \xc3\x80ustria, que la van obligar a posposar l\'ofensiva a Hongria.\n_START_SECTION_\nContra la Santa Lliga\n_START_PARAGRAPH_\nEn 1687, els otomans referen els seus ex\xc3\xa8rcits i van marxar cap al nord una vegada m\xc3\xa9s. No obstant aix\xc3\xb2, el duc Carles s\'interpos\xc3\xa0 en el seu cam\xc3\xad, els derrot\xc3\xa0 en la Segona Batalla de Moh\xc3\xa1cs i es va venjar de l\'antiga derrota infligida al rei hongar\xc3\xa8s, m\xc3\xa9s de 160 anys abans, per part de Solim\xc3\xa0 el Magn\xc3\xadfic. Pressionant cap al sud, els otomans van continuar resistint als austr\xc3\xadacs, i els negaren l\'oportunitat de negociar des d\'una posici\xc3\xb3 de for\xc3\xa7a. Nom\xc3\xa9s quan els otomans van patir una altra desastrosa derrota en la batalla de Zenta el 1697, van aconseguir que els otomans demanessin la pau; amb el Tractat de Karlowitz (1699), els austr\xc3\xadacs s\'asseguraren la major part dels Balcans, incloent-hi Hongria._NEWLINE_A tota Europa, tant protestants com cat\xc3\xb2lics aclamaren el pr\xc3\xadncep Eugeni de Savoia com a "salvador de la cristiandat". Voluntaris anglesos, entre ells un fill de pr\xc3\xadncep Rupert (nebot de Carles I d\'Anglaterra) i els protestants de llocs tan llunyans com Esc\xc3\xb2cia van lluitar en l\'ex\xc3\xa8rcit del pr\xc3\xadncep. Per als otomans, el per\xc3\xadode compr\xc3\xa9s entre els anys 1683 i 1702 va ser un moment trist: 12 grans visirs van ser deposats en 19 anys - el llegat del que va ser en un temps, durant el govern de K\xc3\xb6pr\xc3\xbcl\xc3\xbc Mehmed Pa\xc5\x9fa, la posici\xc3\xb3 m\xc3\xa9s poderosa d\'un dels m\xc3\xa9s poderosos imperis del m\xc3\xb3n.'